Zoznam športových osobností, ktorým je udelené

vyznamenanie ministra školstva, vedy, výskumu a športu Slovenskej republiky za mimoriadny prínos v oblasti športu

a)	Medaila prof. Vladimíra Černušáka

1.	Peter Sagan – navrhovateľ ministerstvo:
za mimoriadne výsledky, ktoré dosiahol na významných cyklistických pretekoch V roku 2012 pri svojej premiére na Tour de France získal tri etapové prvenstvá a zelený dres pre víťaza bodovacej súťaže šprintérov, čo sa doteraz nepodarilo žiadnemu slovenskému cyklistovi.

2.	Lucia Klocová – navrhovateľ Slovenský atletický zväz:
za dlhoročnú úspešnú a vzornú športovú reprezentáciu Slovenskej republiky v atletike a dosiahnuté športové výsledky počas doterajšej športovej kariéry.

3.	Ivan Jakeš – navrhovateľ Slovenská motocyklová federácia:
za úspešnú a vzornú športovú reprezentáciu Slovenskej republiky na motoristickom podujatí Rallye Dakar 2013.

4.	Igor Kočiš – navrhovateľ Slovenská asociácia kulturistiky, fitness a silového trojboja:
za dlhodobé šírenie dobrého mena Slovenskej republiky na najvýznamnejších medzinárodných pretekoch akými sú majstrovstvá Európy, majstrovstvá sveta a svetové hry neolympijských športov, na ktorých získal celkom 14 medailových umiestnení.

5.	Ján Riapoš – navrhovateľ Slovenský paralympijský výbor:
za dlhoročnú úspešnú a vzornú športovú reprezentáciu Slovenskej republiky, počas ktorej sa stal štvornásobným paralympijským víťazom v stolnom tenise.

b)	Pamätná medaila ministra školstva, vedy, výskumu a športu Slovenskej republiky

1.	Ivan Bátory – navrhovateľ Slovenská lyžiarska asociácia:
za dlhoročnú úspešnú a vzornú športovú reprezentáciu Slovenskej republiky v bežeckom lyžovaní, počas ktorej štartoval na piatich zimných olympijských hrách. Absolvoval 173 štartov v pretekoch svetového pohára, na ktorých sa 28 x umiestnil v najlepšej desiatke, na majstrovstvách sveta sa postavil na štart 25 x a 17 x na ZOH. Športovú kariéru ukončil po sezóne 2010/2011.

2.	Jozef Gönci – navrhovateľ ministerstvo:
pri príležitosti ukončenia športovej kariéry a za dlhoročnú úspešnú a vzornú športovú reprezentáciu Slovenskej republiky v športovej streľbe, počas ktorej štartoval na piatich olympijských hrách. Na hrách v Atlante 1996 a v Aténach 2004 získal bronzové medaily, je niekoľkonásobný majster Európy, majster sveta a víťaz pretekov svetového pohára. V roku 1998 sa stal víťazom ankety Športovec roka.

3.	Martina Moravcová – navrhovateľ Slovenská plavecká federácia:
pri príležitosti ukončenia športovej kariéry a za dlhoročnú úspešnú a vzornú športovú reprezentáciu Slovenskej republiky v plávaní, počas ktorej štartovala na piatich olympijských hrách. Na majstrovstvách Európy, majstrovstvách sveta a olympijských hrách vybojovala celkom 67 medailových umiestnení, je viacnásobnou majsterkou Európy a sveta, vytvorila 3 svetové, 17 európskych a 207 slovenských rekordov. Víťazkou ankety Športovec roka sa stala 6x.

4.	Margita Prokeinová – navrhovateľ Slovenský paralympijský výbor:
za dlhoročnú úspešnú a vzornú športovú reprezentáciu Slovenskej republiky v plávaní, počas ktorej získala 5 medailových umiestnení na letných paralympijských hrách. Počas športovej kariéry sa stala majsterkou Európy a sveta, na hrách v Atlante 1996 vytvorila paralympijský rekord a získala ďalšie medailové umiestnenia na ME a MS. Športovú kariéru ukončila v roku 2009.

5.	Marek Mintál – navrhovateľ ministerstvo:
za dlhoročnú úspešnú a vzornú športovú reprezentáciu Slovenskej republiky vo futbale, počas ktorej odohral za reprezentačné družstvo 45 zápasov a dosiahol 14 gólov. V drese MŠK Žilina získal 2 tituly Majstra Slovenska, stal sa dvojnásobným najlepším ligovým strelcom a úspešne pôsobil aj v Nemecku, kde sa stal najlepším strelcom Bundesligy.

c)	Čestné uznanie prof. Karola Stráňaia 

1.	Pavel Blaho – navrhovateľ Slovenský zväz rýchlostnej kanoistiky:
za dlhoročnú prácu reprezentačného trénera Slovenskej republiky v rýchlostnej kanoistike, počas ktorej priviedol posádku K 4 k zisku striebornej a bronzovej medaily na olympijských hrách v Aténach 2001 a v Pekingu 2008. Vlajková loď slovenskej rýchlostnej kanoistiky – K 4, počas jeho pôsobenia vo funkcii reprezentačného trénera, získala niekoľko titulov majstrov Európy a sveta. Bol takmer pri všetkých medailových úspechoch rýchlostnej kanoistiky v ére samostatného Slovenska. V tomto sa dožil významného životného jubilea – 60 rokov.

2.	Ján Filc – navrhovateľ ministerstvo:
za dlhoročné a úspešné pôsobenie vo funkcii trénera reprezentačného družstva Slovenska v ľadovom hokeji. Je najúspešnejším slovenským hokejovým trénerom v histórii – získal zlatú a striebornú medailu a s reprezentačným družstvom do 20 rokov bronzovú medailu na majstrovstvách sveta. Ako funkcionár pôsobil vo Výkonom výbore Slovenského zväzu ľadového hokeja a bol aj predsedom Slovenskej únie športu. V tomto roku sa dožil významného životného jubilea – 60 rokov.

3.	Štefan Kopčík – navrhovateľ Slovenský paralympijský výbor:
za dlhoročné funkcionárske pôsobenie v športe nevidiacich a slabozrakých a v paralympijskom hnutí. Počas športovej kariéry sa stal päťnásobným medailistom na zimných paralympijských hrách v zjazdovom lyžovaní a reprezentoval Slovensko aj v ďalších športoch – v kolkoch a športovej streľbe. 

4.	Michal Čapla – navrhovateľ Slovenská asociácia kulturistiky, fitness a silového trojboja:
za celoživotné pôsobenie v športe na domácej i zahraničnej scéne, ktorým výrazne prispel k rozvoju a úspechom kulturistiky, fitness a silového trojboja na Slovensku. Ako tréner vychoval viacero úspešných reprezentantov – držiteľov medailí z majstrovstiev Európy a majstrovstiev sveta a zúčastnil sa tiež na piatich letných paralympijských hrách, na ktorých viedol športovcov v súťaži – tlak na lavičke. Pôsobí tiež ako medzinárodný rozhodca a je držiteľom viacerých významných ocenení medzinárodných športových federácií – IPF a IFBB.

5.	Eugen Laczo – navrhovateľ ministerstvo:
za dlhoročné pôsobenie v športe, počas ktorého vykonával rôzne funkcie - tréner v atletike, kondičný tréner v basketbale, ľadovom hokeji, futbale, metodicko-odborný pracovník olympijského tímu Slovenského olympijského výboru a odborný konzultant Národného športového centra. Dlhoročný pedagóg na Fakulte telesnej výchovy a športu UK, tiež autor viacerých odborných publikácií v oblasti telesnej výchovy a športu.